jkorsvik/nowiki_second_scrape_merged huggingface dataset:
Honky Tonk Heroes

Honky Tonk Heroes er et album av Waylon Jennings fra 1973.


== Sporliste ==
«Honky Tonk Heroes»  Billy Joe Shaver 3:35
«Old Five and Dimers (Like Me)»  Billy Joe Shaver 3:05
«Willy the Wandering Gipsy and Me»  Billy Joe Shaver 3:00
«Low Down Freedom»  Billy Joe Shaver 2:20
«Omaha» Billy Joe Shaver – Hillman Hall 2:36
«You Ask Me To»  Waylon Jennings/Billy Joe Shaver 2:30
«Ride Me Down Easy»  Billy Joe Shaver 2:37
«Ain´t No God in Mexico»  Billy Joe Shaver 2:00
«Black Rose» Billy Joe Shaver 2:28
«We Had It All» Donnie Fritts/Troy Seals 2:45


== Eksterne lenker ==
(en) Honky Tonk Heroes på Discogs 
(en) Honky Tonk Heroes på MusicBrainz 
(en) Honky Tonk Heroes på Spotify 
(en) Honky Tonk Heroes på AllMusic
Swaledale

Swaledale er en dal på østsiden av Penninene i North Yorkshire i England. Den er den nordligste av dalene i nasjonalparken Yorkshire Dales, og har navn etter elven Swale, som renner gjennom den. 
Den begynner som en smal dal ved landsbyen Keld, og blir bredere mens den strekker seg østover. Dalen ender ved byen Richmond. Andre landsbyer i dalen er Muker, Gunnerside og Reeth. 
Ved Reeth går sidedalen Arkengarthdale over i Swaledale, og Arkle Beck renner inn i Swale. Mot sør går Wensleydale parallelt med Swaledale. 
Tradisjonelle produkter fra dalen inkluderer ullplagg og Swaledale-ost. Osten ble tidligere laget av sauemelk, men den moderne versjonene er laget av kumelk. I det 19. århundre var blygruver en viktig inntekstskilde. Det er nå turisme som er viktigste næringsvei, med et flerfoldige tusen besøkende hvert år.
Khojalymassakren

Khojalymassakren eller Hocali-massakren viser til den armenske massakren av 613 sivile aserier, inkludert 108 kvinner og 83 barn, i byen Khojaly 25. februar 1992. Ifølge Aserbajdsjan, Memorial, Human Rights Watch og andre internasjonale observatører ble massakren gjennomført av etniske armenske soldater, angivelig med hjelp av russiske styrker under konflikten om Nagorno-Karabakh. Ifølg en  rapport av Human Rights Watch skjedde tragedien da «en stor rekke av beboere, fulgt av noe få dusin tilbaketrekkende soldater, flyktet fra byen da den falt for angripende armenske styrker. Da de nærmet seg grensen til Aserbajdsjan ble de beskutt av armenske styrker ved en militær post.»I deklarasjon 324 fra Europarådets parlamentarikerforsamling (PACE) skrev medlemmene fra Albania, Aserbajdsjan, Tyrkia og Storbritannia, samt enkelte medlemmer fra Bulgaria, Luxembourg, Makedonia og Norge at «On 26 February 1992, Armenians massacred the whole population of Khodjaly and fully destroyed the city».Armenia har svart på anklagene ved å beskylde aserbajanske geriljagrupper i området for å ha beskutt sine egne og som bevis peker på at datidens regjeringen i Aserbajdsjan måtte gå av etter at opposisjonen hadde anklaget den for å ha planlagt massakren mot sitt eget folk.

		
		
		
		
		
		
		


== Referanser ==


== Eksterne lenker ==
 Wikiquote: en:Khojaly massacre – sitater
Xocali. The chronicle of unseen forgery and falsification
HRW rapport
Bilder fra massakren. Advarsel:Sterke bilder.
George C. Scott

George Campbell Scott (født 18. oktober 1927 i Wise i Wise County i Virginia i USA, død 22. september 1999 i Westlake Village i California) var en amerikansk skuespiller, regissør og filmprodusent.


== Liv og virke ==
Scott var i det amerikanske marinekorpset i fire år innen han startet sin karriere som skuespiller. Han hadde sin filmdebut i 1959 og han spilte ofte tøffe roller. Scott vant Oscar for beste mannlige hovedrolle for rollen som pansergeneral George S. Patton i filmen Patton – menneske og soldat (1970). I tillegg spilte han sentrale roller i filmer som Dr. Strangelove (1964), Den hemmelige formelen (1980), Ildbarnet (1984) og Exorsisten 3 (1990). Scott spilte rollen som Ebenezer Scrooge i TV-filmen En julefortelling (1984), som har blitt sendt flere ganger på NRK. 
Scott spilte hovedroller i TV-seriene East Side/West Side, Mr. President og Traps. Han spilte også gjesteroller i flere TV-serier, inkludert Kraft Television Theatre, The Virginian og Naked City. I 1985 spilte Scott hovedrollen i miniserien Mussolini: The Untold Story.


== Filmografi (utvalg) ==

1963 – Mord uten spor

1964 – Dr. Strangelove

1970 – Patton – menneske og soldat

1971 – Syv mordere i bakhold

1980 – Den hemmelige formelen

1981 – Rosignal

1984 – Ildbarnet

1993 – Under kniven


== Referanser ==


== Eksterne lenker ==
(en) George C. Scott på Internet Movie Database 
(sv) George C. Scott i Svensk Filmdatabas 
(da) George C. Scott på Filmdatabasen 
(da) George C. Scott på Scope 
(fr) George C. Scott på Allociné 
(en) George C. Scott på AllMovie 
(en) George C. Scott hos Rotten Tomatoes 
(en) George C. Scott hos The Movie Database 
(en) George C. Scott hos Internet Broadway Database 
(en) George C. Scott hos Behind The Voice Actors 
(en) George C. Scott på Internet Off-Broadway Database
Artikkelen har ingen egenskaper for filmpersondatabaser i Wikidata
Wismar

Wismar er en tysk by ved Østersjøen. Byen ligger i delstaten Mecklenburg-Vorpommern med 45 252 innbyggere (2006). Byen ligger ca. 64 km øst for Lübeck og 34 km nord for Schwerin.


== Hansabyen ==
Wismar skal ha hatt byrettigheter helt siden 1229 og kom under kontroll av Mecklenburg i 1301. I 1259 inngikk byen en avtale med Lübeck og Rostock, som hadde til hensikt å beskytte byen mot pirater i Østersjøen, og denne avtalen gjorde at byen ble med i Hansaforbundet. I de kommende århundrene utviklet byen seg som en blomstrende hansastad, blant annet på grunn av sine ullfabrikker. Til tross for at en pest i 1376 drepte rundt 10 000 av byens innbyggere, framsto byen som ganske framgangsrik helt fram til utpå 1500-tallet.


== Under svensk styre ==
Byen med området omkring og eksklavene Poel og Neukloster ble ved freden i Westfalen i 1648 etter tredveårskrigen lagt under svensk overherredømme. Høsten 1675 ble byen beleiret i to måneder i det som er kalt slaget om Wismar som ble utkjempet som en del av den skånske krig.
Det svenske overherredømmet varte til 1803 da byen ble pantsatt av Gustav IV Adolf av Sverige for 1 258 000 svenske riksdaler til hertugdømmet Mecklenburg-Schwerin for hundre år fram til 1903, da det gikk over til tysk kontroll. Byen hadde derfor ikke representasjon i delstatens folkevalgte forsamling før i 1903.
Det store varemagasinfirmaet Karstadt har sin opprinnelse i byen. I 1881 åpnet verdens første Karstadt-magasin i Wismar.


== Nyere tid ==
Helt på slutten av andre verdenskrig ble byen sterkt bombet av de allierte på grunn av industrien som lå her. Et luftangrep i april 1945 gikk hardt utover middelalderkatedralene St. Georgenkirche og St. Marienkirche. Tross delvis rekonstruksjon, er sistnevntes kirkeskip stadig ikke gjenoppbygget. Byen overgav seg uten kamp og britiske og canadiske styrker rykket inn i byen 2. mai 1945 under ledelse av Bernard Law Montgomery. Dagen etter ankom Den røde armé under ledelse av Konstantin Rokossovskij. Slik unngikk vestmaktene at Den røde armé skulle trenge lengre vest og inn mot Danmark. I henhold til avtalen fra Jaltakonferansen, trakk de britiske styrkene seg ut av byen 1. juli og byen var en del av den sovjetiske okkupasjonssonen og senere av Øst-Tyskland fram til 1990.
Siden 27. juni 2002 er gamlebyen i Wismar sammen med Stralsund innskrevet i UNESCOs verdensarvliste. Aker Yards eier et stort, moderne verft i byen. 


== Bildegalleri ==

		
		
		


== Referanser ==


== Eksterne lenker ==
Offisielt nettsted 
(en) Wismar – kategori av bilder, video eller lyd på Commons 
(en) Wismar – galleri av bilder, video eller lyd på Commons
Jake Gyllenhaal

Jacob Benjamin «Jake» Gyllenhaal (født 19. desember 1980 i Los Angeles, USA) er en amerikansk skuespiller med svenske aner. Han er sønn av regissøren Stephen Gyllenhaal og manusforfatteren Naomi Foner Gyllenhaal, og tilhører den adelige svenske familien Gyllenhaal.Han startet skuespillerkarrieren sin i en alder av ti år, og har vært i en rekke roller siden sin første hovedrolle i October Sky fra 1999. Han hadde en hovedrolle Donnie Darko, en kultfilm fra 2001, hvor han framstilte en psykologisk plaget tenåring, og hvor hans eldre søster Maggie Gyllenhaal også hadde en rolle i. I 2002 spilte han i en annen indiefilm, The Good Girl. I 2004 opptrådte han i science-fiction-filmen The Day After Tomorrow, hvor han framstilte en student fanget inn i en ødeleggende global nedkjøling av Jorden. I Brokeback Mountain (2005) spilte han mot Heath Ledger. Denne rollen gav ham en Oscar-nominasjon.
Gyllenhaal er svært samfunns- og miljøengasjert samt politisk aktiv. Han spilte inn en reklame for den ideelle organisasjonen Rock the Vote og sammen med sin søster besøkte han University of Southern California for å oppmuntre studenter til å bruke stemmeretten under presidentvalget i USA 2004. Han drev også kampanje for Det demokratiske partiets presidentkandidat John Kerry.


== Filmografi ==


== Referanser ==


== Eksterne lenker ==
(en) Jake Gyllenhaal – kategori av bilder, video eller lyd på Commons 
(en) Jake Gyllenhaal på Internet Movie Database 
(sv) Jake Gyllenhaal i Svensk Filmdatabas 
(da) Jake Gyllenhaal på Filmdatabasen 
(da) Jake Gyllenhaal på Scope 
(fr) Jake Gyllenhaal på Allociné 
(en) Jake Gyllenhaal på AllMovie 
(en) Jake Gyllenhaal hos Turner Classic Movies 
(en) Jake Gyllenhaal hos Rotten Tomatoes 
(en) Jake Gyllenhaal hos The Movie Database 
(en) Jake Gyllenhaal hos Internet Broadway Database
Trygve Nygaard

For fotballspilleren fra Bodø/Glimt, se Trygve NygårdTrygve Nygaard (født 19. august 1975 i Haugesund) er en norsk fotballspiller. Han har tidligere spilt for Vard Haugesund, Viking FK og FK Haugesund.
I tiden i Viking opplevde han blant annet cupfinaleseier mot Bryne i 2001, å slå Chelsea og gå videre i UEFA-cupen, han ble matchvinner mot Austria Wien i kampen som sikret gruppespill i europacupen i 2005.Etter å ha spilt fast på Viking slet Nygaard med å få spilletid i 2007, og han bestemte seg for å flytte hjem til Haugesund. Sommeren 2007 strandet en overgang til FK Haugesund på Vikings krav, men 23. oktober gikk overgangen til slutt i orden.


== Karriere som spiller ==


== Referanser ==


== Eksterne lenker ==
(en) Trygve Nygaard – Transfermarkt 
(no) Trygve Nygaard – Norges Fotballforbund 
(en) Trygve Nygaard – FBref
Living My Life Without You

«Living My Life Without You» (norsk: å leve livet mitt uten deg) er en norsk popsang som vant Melodi Grand Prix 1999, og som var det norske bidraget i Eurovision Song Contest samme år. Sangen er skrevet og framført av Stig van Eijk. Han har også skrevet låten i samarbeid med Stargate-gründer Mikkel Storleer Eriksen, kreditert som Sem.


== Melodi Grand Prix ==
Sangen var ett av åtte bidrag i den norske finalen på NRK Marienlyst i Oslo lørdag 27. februar 1999. Den ble framført av Stig van Eijk, som deltok under artistnavnet Van Eijk. Sangen var det siste bidraget ut på scenen, og i avstemningen vant «Living My Life Without You» overlegent. Låten ble dermed Norges bidrag til Eurovision Song Contest samme år.

VG mente «Living My Life Without You» hadde potensial, og Dagbladet mente sangen var catchy. «Norge har fått en ny popartist. Denne låta kommer vi langt med i Jerusalem.» skrev avisen.


== Eurovision Song Contest ==
Van Eijk framførte «Living My Life Without You» i Eurovision Song Contest i Jerusalem lørdag 29. mai. Dette var første gang siden 1976 at et norsk bidrag ble framført på engelsk, etter at Den europeiske kringkastingsunion hadde fjernet regelen som krevde at alle land måtte synge på sitt eget språk. Til slutt ble «Living My Life Without You» nummer 14 av 23, med 35 poeng.


== Listeplasseringer ==
I Norge gjorde Stig van Eijk stor suksess med «Living My Life Without You». Låten lå ti uker på VG-lista med en tredjeplass som beste notering. Albumet Where I Belong lå 14 uker på albumlista, og Van Eijk ble kåret til Årets mannlige artist under Hit Awards samme høst.Sangen ble også gitt ut i Skandinavia av plateselskapet Mercury Records.


== Referanser ==
Triangulering

Triangulering er en prosess for å finne avstanden til et punkt ved å beregne lengden til en av sidene i en trekant, samt de to vinklene mellom linjen og punktet.


== Triangulering i GPS ==
 GPS bruker Trilaterering: Triangulering-vs-Trilaterering https://en.wikipedia.org/wiki/True-range multilateration https://www.gps.gov/multimedia/tutorials/trilateration/
GPS-systemet er satt sammen av 24 satellitter som går i bane ca. 17 060 km over jorden, og gjør det mulig for folk med en GPS-mottaker å finne deres geografiske plassering. Nøyaktigheten varier fra 100 m til 7 m med normalt utstyr. Med militært utstyr er det mulig å få det enda mer nøyaktig; ved målinger brukt av geologer og lignende, er det vanlig å ta et gjennomsnitt av posisjonsbestemmelser over flere timer – i slike tilfeller er det mulig å oppnå en nøyaktighet som kan måles i centimeter. Hele dette systemet baserer seg i all hovedsak på triangulering.
Satellittene er plassert slik at fra enhver plassering på jorden, vil fire satellitter alltid være over horisonten. Hver satellitt inneholder en datamaskin, et atomur og en radio. Satellitten sender kontinuerlig sin endrende posisjon og tid. Det grunnleggende prinsippet for posisjonsbestemmelse med GPS er avstandsmåling til satellitter i kjente posisjoner. Avstandsmålingen gjøres indirekte ved en måling av hvor lang tid signalet bruker fra satellitt til mottaker. Mottakerens posisjon og tid beregnes geometrisk som en romlig tilbakeskjæring fra (minimum) 3 satellitter, der mottakeren befinner seg i skjæringspunktet, og en fjerde satellitt til å korrigere klokkeunøyaktighet. Resultatet blir gitt som lengde- og breddegrader. Hvis signaler fra den fjerde satellitten kan bli mottatt, er det mulig for GPS-mottakeren og også finne altituden. Hvis man beveger seg kan mottakeren også regne ut hastigheten, retning og forventet tid til ankomst på en spesifikk destinasjon. Dette blir blant annet brukt i biler med GPS-navigasjon. I tillegg er GPS i utstrakt bruk blant skip og fly.


== Se også ==
Trigonometri
GPS / AGPS
Art Carney

Arthur William Matthew Carney (født 4. november 1918 i Mount Vernon i New York, død 9. november 2003 i Chester i Connecticut) var en amerikansk skuespiller innen film, TV, radio og teater. Han er best kjent for rollen som Ed Norton, mot Jackie Gleasons Ralph Kramden, i situasjonskomedien The Honeymooners, og for å ha vunnet Oscar for beste mannlige hovedrolle for rollen som Harry Coombes i filmen Harry og Tonto (1974). Carney har fått en stjerne på Hollywood Walk of Fame.


== Referanser ==


== Eksterne lenker ==
(en) Art Carney – kategori av bilder, video eller lyd på Commons 
(en) Art Carney på Internet Movie Database 
(sv) Art Carney i Svensk Filmdatabas 
(da) Art Carney på Filmdatabasen 
(da) Art Carney på Scope 
(fr) Art Carney på Allociné 
(en) Art Carney på AllMovie 
(en) Art Carney hos Turner Classic Movies 
(en) Art Carney hos Rotten Tomatoes 
(en) Art Carney hos The Movie Database 
(en) Art Carney hos Internet Broadway Database 
(en) Art Carney på Internet Broadway Database
Sabu

Terry Michael Brunk (født 12. desember 1964 i Detroit, Michigan), best kjent som Sabu, er en amerikansk fribryter i World Wrestling Entertainments ECW. Sabu var en av ECWs mest kjente fribrytere gjennom 90-årene før ECW gikk bankerott i 2001. Sabu var også ansatt i Total Nonstop Action Wrestling en kort stund i 2002 og igjen fra 2004 til 2006. Sabu fikk sparken i 2007.


== Referanser ==


== Eksterne lenker ==
(en) Terry Brunk – kategori av bilder, video eller lyd på Commons 
(en) Sabu på Internet Movie Database 
(en) Sabu hos The Movie Database 
(en) Sabu – Cagematch 
(en) Sabu – Online World of Wrestling 
(en) Sabu – Online World of Wrestling 
(en) WWE-profil
Sitar

Sitar er et tradisjonelt indisk musikkinstrument som har vært i bruk siden middelalderen, en indisk langhalset lutt.Instrumentet ble berømt i Vesten da The Beatles ved George Harrison brukte instrumentet på flere sanger, blant andre Norwegian Wood (This Bird Has Flown) og særlig Within You Without You, som ble spilt inn med indiske musikere. En av de mest kjente sitarspillere er Ravi Shankar, en venn av Harrison som også gav Harrison opplæring i å spille instrumentet.


== Beskrivelse ==
En sitar har vanligvis 17 til 18 strenger med strengeskruer langs hele grephalsen. Bare fem av strengene utnytter hele halsens lengde. På grepbredden er det 16 til 24 bånd, vanligvis 19. Moderne sitarer mangler ofte bånd for melodistrengens Re-komal (Re, Re-b, tilsvarer vestens Dess) og Dha-komal (Dha, Dha-b, tilsvarer vestens Ass). Grunnen er at man vil hjelpe nybegynnere å treffe riktig. Moderne sitarer kan en eller to resonanskropper – hovedkroppen (som hos en lutt) og eventuelt ytterligere en mindre i den øvre del av halsen.
Strengene deles opp i:

4 eller 5 fullengdestrenger
Bãj - hovedmelodistrengen av metall (Ma = F)
Gandhar (Ga = E) av tarm eller plast
Pancham (Pa = G) av tarm eller plast
Laraj (Sa = C) av tarm eller plast
Sa-streng (Sa = C, grunntone) av tarm eller plast
2 Chikari, det vil si bordunstrenger (engelsk: drone) av metall
Sa (=C), lav
Sa (=C), høy
11 Taraf-strenger (resonansstrenger av metall).


== Etymologi ==
Ordet «sitar» kan være opprinnelig avledet fra sanskritordene saptatantri veena («veena med sju strenger»), men som senere ble kalt for saat taar ved at saat er nummeret «sju» i hinduenes nummersystem og taar står for «metallakkord», noe som til sist ble til sitar.En annen forklaring kan være persiske seh + tar som bokstavelig betyr «tre strenger». På gammelpersisk var sammensetningen thri, «tre» + tar, «streng», fra det indoeuropeiske rotordet *ten-, «å strekke». Sistnevnte forklaring er foretrukket av Språkrådets ordliste.Et tilsvarende instrument benyttes i dagens Afghanistan og dets opprinnelige persiske navn er også i bruk. Begge instrumentene er mest sannsynlig avledet fra kurdiske tembûr, som er et langt lutt-lignende instrument, men uten et gresskarformet resonanskammer. Både tembûr og sehtar ble brukt i Persia før landet ble islamsk, men blir fortsatt brukt i dagens Iran. En annen innflytelse kan være et eldre indisk instrument som ble kalt for rudra veena som minner om sitaren i en del viktige aspekter, spesielt for dens bruk av gresskarlignende resonanskamre.


== Referanser ==


== Eksterne lenker ==
(en) Sitars – kategori av bilder, video eller lyd på Commons
Reeth

Reeth er en landsby North Yorkshire i England. Den ligger omtrent 17 km vest for Richmond i distriktet Richmondshire og innenfor det verdslige sognet av Reeth, Fremington og Healaugh. Den er betraktet som hovedbosetningen i Swaledale, og er lokalisert i nasjonalparken Yorkshire Dales, der dalene Swaledale og Arkengarthdale møtes. I henhold til folketellingen i 2011 var det 724 innbyggere i sognet (alle de tre landsbyene telt sammen).


== Historie ==
I angelsaksisk tid var det bare en liten bosetning i skogkanten. Stedet er nevnt i Domesday Book (1086), og hadde da vokst noe.
Reeth ble utover i middelalderen et sentrum for strikking, og den lokale blygruveindustrien ble kontrollert derfra, men det var hele tiden rollen som markedsby for landbruket i området som var viktigst.
Mange av husene er fra 1700-tallet. I sentrum ligger en trekantet village green, hvor man finner byens tre puber og et hotell. Turistindustrien har blitt en viktig næring for byen, og mange fotturister tar turen dit.
Like utenfor Reeth finner man toppene Fremington Edge og Calver Hill.


== Referanser ==


== Eksterne lenker ==
(en) Reeth – kategori av bilder, video eller lyd på Commons 
Informasjon fra Reeth.org Arkivert 20. juni 2019 hos Wayback Machine.
Reeth Guide
Snurre Sprett

Snurre Sprett (engelsk: Bugs Bunny) er en tegnefilmfigur i serien Looney Tunes. Snurre Sprett skal angiveligt være født i Brooklyn, New York og hans engelske stemme har ifølge Mel Blanc, en blanding av The Bronx- og Brooklynaksent.
Snurre Sprett kommer fra Warner Bros., hvor han ble utviklet av Ben Hardaway, Tex Avery og Chuck Jones. Han opptrådte første gang 30. april 1938 i filmen Porky's Hare Hunt, men først i A Wild Hare fra 1940 fremtrådte han som den figur vi kjenner i dag. Det var også i denne film han første gang dukket opp fra sitt kaninhull og spurte «What's up Doc?».
Snurre Sprett har fått en stjerne på Hollywood Walk of Fame.
Snurre har også blitt gitt ut i Norge som tegneserier, både sammen med andre serier, og med eget blad.
Snurre Sprett har også dukket opp i mange filmer, blant annet Hvem lurte Roger Rabbit?, Space Jam, Looney Tunes: Back In Action og Space Jam: En Ny Legende.
I Space Jam traff Snurre Lola Sprett, og har siden da vært sammen med henne, og i de fleste roller dukket opp sammen med henne.
Flensborg Avis

Flensborg Avis er en dansk- og tyskspråklig avis som utgis i Flensburg. Avisen kommer ut seks ganger i uken med et opplag på om lag 7400 eksemplarer. Avisen har lokalredaksjoner i Slesvig by og Husum. Flensborg Avis er den eneste danskspråklige avis som utgis i Tyskland.
Flensborg Avis produserer også en dansk radioavis. 
Flensborg Avis kommer anvender både dansk og tysk språk. Det skyldes at avisen i 1974 fusjonerte med den tyskspråklige, men likevel danskvennlige Südschleswigsche Heimatzeitung. Den tyskspråklige pendant på den danske side av grensen er avisen Der Nordschleswiger. 


== Referanser ==


== Eksterne lenker ==
(da) Offisielt nettsted 
(en) Flensborg Avis – kategori av bilder, video eller lyd på Commons
Hakke Hakkespett

Hakke Hakkespett (engelsk Woody Woodpecker) er en tegnefilmfigur som forekommer i 194 tegnefilmer av den amerikanske animatøren Walter Lantz produsert for Universal Studios mellom 1940 og 1972. Figuren er maskot i temaparken Universal Studios Hollywood. Hakke Hakkespett har fått en stjerne på Hollywood Walk of Fame.  
I Norge er kortfilmene blitt sendt på NRK Super og utgitt på VHS og DVD med norsk tale.  


== Norske stemmer ==
I Norge hadde VHS- og DVD-utgivelsen forskjellige stemmeskuespillere


=== Stemmer i VHS-dub ===
Herodes Falsk som Hakke Hakkespett
Harald Mæle som Hakke Hakkespett


=== Stemmer i DVD-dub ===
Christoffer Staib som Hakke Hakkespett
Halvard Djupvik som Titteloppleser og plakatoppleser
Stein Stølen Bjerkaker som diverse


== Film ==
I 2018 kom en film basert på kortfilmene kalt Woody Woodpecker.
Fosdalsgruvas Venner

Fosdalsgruvas Venner er en forening i Malm i Verran kommune. Foreningen ble stiftet 7. mars 2002. Den er en fortsettelse av Malmo Grubearbeiderforening som ble stiftet 14. april 1907. I 2006 markerte de Fosdalens Bergverks 100-årsjubileum fra 23. til 25. juni.
Foreningens formål er å:

ivareta minnene etter gruvevirksomheten i Malm
arrangere møter hvor gruvevirksomheten og gamle Malm er tema
være høringsinstans når det som er igjen etter gruvevirksomheten er tema
være kunnskapsformidler om gruvevirksomheten og kulturen i gamle Malm
tilrettelegge for sosiale tiltak for pensjonister i Malm


== Utgivelser ==
2006: Gruvebyen Malm i 100 år


== Ledere ==
Henry Skevik 2002-2004
Frank Christiansen 2004- 2006
Geir Wannebo 2006-


== Eksterne lenker ==
Offisielt nettsted
984 539 037 i Enhetsregisteret